Source: http://www.sodisce.si/vislj/odlocitve/2015081111430697/
Timestamp: 2019-08-18 07:12:47+00:00

Document:
VSL00024988
Odločba: VSL Sklep II Cp 555/2019
ECLI:SI:VSLJ:2019:II.CP.555.2019
Datum seje senata: 16.07.2019
Senat: Majda Lušina
Institut: fikcija vročitve - rok za pritožbo - prepozna pritožba - zavrženje pritožbe - pravna pomoč
Zveza: ZPP člen 343, 343/1, 343/2, 366a
Sodišče prve stopnje je prepozno pritožbo pravilno zavrglo. Dejstvo, da si pritožnik ni uspel zagotoviti pravne pomoči, ni razlog, s katerim bi lahko dosegel drugačno odločitev.
1. Sodišče prve stopnje je zavrglo pritožbo z dne 8.12.2018 (prvi toženec jo je priporočeno na pošti oddal 7.12.2018), vloženo zoper sklep opr. št. P 2640/2014-II z dne 29.10.2018.
2. Pritožuje se prvi toženec. Pojasnjuje, da se pritožuje laično, ker nima sredstev za plačilo odvetnika, njegova prošnja za brezplačno pravno pomoč pa je bila zavrnjena. Dopušča možnost, da je napačno izračunal rok za pritožbo. Vsebina pa je pravilna. Obstajajo osebe z enakim priimkom. Sodišče je naredilo napako in je tožba zastarala. Omenja primer, ko mu je bilo naloženo naj sporoči nov naslov. Čudi se, da sodišče nima vpogleda v take zadeve. Navaja, da se bo boril naprej, če mu bo uspelo zbrati denar za posvet pri odvetniku.
4. Pritožnik ne izpodbija prvostopenjske ugotovitve, da mu je bil sklep P 2640/2014-II z dne 29.10.2018 vročen 21.11.2018 s fikcijo vročitve. Petnajstdnevni rok za pritožbo se je iztekel 6.12.2018. Pritožba z dne 8.12.2018 je bila priporočeno na pošti oddana 7.12.2018, torej po izteku pritožbenega roka. Dne 7.12.2018 na pošti priporočeno oddana pritožba je torej prepozna (drugi odstavek 343. čl. Zakona o pravdnem postopku, v nadaljevanju ZPP). Sodišče prve stopnje, ki jo je zavrglo, je torej ravnalo pravilno (prvi odstavek 343. čl. ZPP).
5. Pritožbeni razlogi se ne nanašajo na razloge, s katerimi je prvostopenjsko sodišče utemeljilo zavrženje pritožbe, zato se pritožbeno sodišče do njih ne opredeljuje. Dejstvo, da si pritožnik ni uspel zagotoviti pravne pomoči, ni razlog, s katerim bi lahko dosegel drugačno odločitev.
6. Pritožbeno sodišče je zato izpodbijani sklep preizkusilo glede tistih kršitev, na katere mora paziti po uradni dolžnosti (1. in 2. odstavek 350 čl. ZPP). Ker kršitve niso bile ugotovljene, je pritožba zavrnjena in prvostopenjska odločitev potrjena (2. točka 365 čl. ZPP v zvezi s 353. čl. ZPP).
7. Sodnica posameznica odloča na podlagi 366.a. čl. ZPP.

References: Sodišče 
 Sodišče 
 Sodišče 
 sodišče 
 Sodišče 
 sodišče 
 sodišče 
 sodišče